ৰাজ্যজুৰি এতিয়া কালীপূজা আৰু দীপান্বিতাৰ ব্যাপক প্ৰস্তুতি চলিছে। ৰাজ্যৰ বিভিন্ন স্থানত থকা কালী মন্দিৰসমূহত কালী পূজাৰ সকলো প্ৰস্তুতি প্ৰায় সম্পূৰ্ণ কৰি তোলা হৈছে। প্ৰশাসনে এইবাৰো উচ্চ প্ৰাবল্যৰ ফটকা ফুটোৱাত নিষেধাজ্ঞা জাৰি কৰিছে যদিও কম প্ৰাবল্যৰ ফটকা আৰু আলোকসজ্জাৰেই ৰাজ্যবাসীয়ে দীপান্বিতা উদযাপনৰ বাবে সাজু হৈছে। দীপান্বিতাৰ আগে আগে অনুষ্ঠিত হোৱা ধনতেৰাছৰ বাবেও গহণাৰ দোকানসমূহত গ্ৰাহকৰ ভিৰ পৰিলক্ষিত হৈছে।
উল্লেখ্য কাইলৈ অৰ্থাৎ ২২ অক্টোৱৰত ধনতেৰাছ। ইপিনে ধুবুৰী জিলাৰ গাওঁ তথা চহৰৰ লগতে বিলাসীপাৰা, সাপটগ্ৰাম, শালকোচা, চাপৰ, বহলপুৰ, চৈবাৰী আদি অঞ্চলত বিভিন্ন মন্দিৰত শ্যামা পূজাৰ ব্যাপক প্ৰস্তুতি চালিছে। চাপৰ চহৰৰ দক্ষিণেশ্বৰী কালি মন্দিৰ,কালীবাৰী, দুৰ্গাবাৰী,হিন্দু কাজীপাৰা, বহলপুৰৰ তটপাৰা, ইছলামাৰী কালী মন্দিৰকে ধৰি কেবা ঠাইতো পূজা জাকজমকতাৰে পালন কৰা হব বুলি জানিব পৰা গৈছে।
পূজাৰ লগতে মন্দিৰ তথা ঘৰে ঘৰে পোহৰৰ উৎসৱ দীপান্বিতা উলহ মালহৰে পালনৰ উৎসাহ দেখা পোৱা গৈছে। ইয়াৰ মাজতে বিভিন্ন খাদ্য তথা নিত্য প্ৰয়োজনীয় সামগ্ৰীৰকে ধৰি তেলৰ মূল্য বৃদ্ধি হৈছে। পূৰ্বৰ তুলনাত হয়তো বহুতে তেলৰ চাকি - বন্তি প্ৰজ্বলন কমকৈ কৰিব বুলি বহুতে মন্তব্য কৰিছে।বজাৰত বিদেশী টুনি বাল্বৰ ব্যাপক প্ৰচলন দেখা গৈছে। ৰাইজলৈ সচেতন মহলে স্থানীয় মৃৎশিল্পী সকলে প্ৰস্তুত কৰা মাটিৰ চাকি ক্ৰয় কৰি ব্যৱহাৰ কৰিবলৈ আহ্বান জনাইছে।
প্ৰসিদ্ধ বাঁহী বাদক প্ৰবীণ কুমাৰ বৈশ্য, নবীন আগৰৱাল আদিয়ে দীপান্বিতা উপলক্ষে অঞ্চলটোৰ ৰাইজ লৈ শুভেচ্ছা জ্ঞাপন কৰিছে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
